גדעון נאור

נסאו גדעון נאור (נולד בה'תרפ"ט, 1929) היה ראש המועצה האזורית שער הנגב וכראש ועד היישוב וראש מועצת קריית גת בין השנים 1958–1965.

ביוגרפיה
נולד בצ'כיה וב-1939, עלה לארץ ישראל. באוגוסט 1947, יחד עם חבריו יוצאי הפלמ"ח מתנועת הנוער העובד, עבר הכשרה בקבוצת גבע, והיה ממייסדי קיבוץ גבים בנגב. שירת בחטיבת הנגב של הפלמ"ח לחם במלחמת השחרור, כמפקד הקיבוץ.

ב-1955 נבחר לשמש ראש המועצה השלישי של המועצה האזורית שער הנגב.

במהלך כהונתו, החלה הקמת שדרות בתחומי המועצה, והיא פעלה ללא מינהל עצמאי, תחת הנהגת המועצה המקומית, עד 1958.

בשנות החמישים עבר לקריית גת, ושימש כרכז של ועדת חריג – ועדה בינמשרדית בראשות מנכ"ל משרד העבודה שניהלה את העיר.

ב-1958 נבחר ליו"ר ועד היישוב, מעט לאחר בחירתו הפך היישוב למועצה מקומית והוא היה לראש המועצה הראשון של קריית גת, הוא שימש בתפקיד במשך 2 קדנציות. הוא היה אז ראש הרשות המקומית הצעיר ביותר בישראל – בן 29 בלבד.

במהלך כהונתו יזם את הקמת גוש עיירות הפיתוח, והיה חבר הנהלה. היה חבר הנהלת מרכז השלטון המקומי, כנציג הראשון של עיירות הפיתוח.

תפקידים נוספים
לאחר ששב מלימודיו האקדמאים בארצות הברית, שימש בתפקידים בכירים נוספים:
 משנה למנכ"ל משרד העבודה
 משנה למנכ"ל חברת "שיכון עובדים"
 מנכ"ל מכון היצוא הישראלי
 מנהל שיווק רשת השוק המקומי של "פולגת"
 מנהל המרכז לשיתוף פעולה בינלאומי במשרד החוץ

ספריו
 הדאגה להסדרת אספקת המים: מחקר גישוש במסגרת המחקר על מבנהו מעמדו ותפקידיו של השלטון המקומי בישראל - מחקר גישוש במסגרת המחקר על מבנהו מעמדו, בהוצאת המרכז לחקר התיישבות כפרית ועירונית, 1974
 השלטון המקומי - מעמדו ותפקידיו, בהוצאת המרכז לחקר התיישבות כפרית ועירונית, 1978
 אין רגע דל, סיפור חיים של חזון והגשמה – ספר אוטוביוגרפי, יצא לאור ב-2001

קישורים חיצוניים
 גדעון נאור באתר מרכז השלטון המקומי
 מרב מיכאלי - אני חוזר היום לביתי הפוליטי העבודה

הערות שוליים

ישראלים ילידי צ'כיה
לוחמי הפלמ"ח
ראשי המועצה האזורית שער הנגב
ראשי עיריית קריית גת
אנשי העלייה החמישית
סופרים ישראלים
כותבי אוטוביוגרפיה ישראלים
חטיבת הנגב
שדרות: אישים
ראשי מש"ב – סוכנות הסיוע הלאומית של ישראל
ראשי רשויות מקומיות מטעם מפא"י
ישראלים שנולדו ב-1929